EH Bildu talde parlamentarioari atxikitako foru parlamentari Maiorga Ramírez jaunak idatziz erantzuteko galdera egin du (10-22/PES-00147), jakin nahi baitu ea ***Nafarroako Gobernuak ba al duen asmorik Elizarekiko lankidetza-akordioan zera jasotzeko, Vianako Andre Maria higiezina Administrazio Publikoari 50 urterako lagatzea***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Suspertze eta Erresilientzia Mekanismoko Europako funtsak jasotzeko baldintzei buruz Ministroen Kontseiluak hartutako erabakiak honako hau dio hitzez hitz: *“Horretarako, Autonomia Erkidegoekin, diputazio probintzialekin eta toki entitateekin, bai eta erlijio erakundeekin eta beste titular pribatu batzuekin ere, Kultur Intereseko Ondasunetarako babes indibidualizatua duten ondasun higiezinen gainean jardunen da; azken kasu horretan eskatuko da beste titular pribatu batzuen higiezinak administrazio publikoei lagatzea, gutxienez ere 50 urteko eperako”.*

Beraz, arauak dioenari jarraituz, higiezinak 50 urterako Administrazio Publikoari lagatzeko eskakizuna “beste titular pribatu batzuei” dagokie.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko ekainaren 1ean

Kultura eta Kiroleko kontseilaria: Rebeca Esnaola Bermejo